સરવાળે એ બધી કર્મકાંડની દુનિયા છે. છેક ઈશ્વર, બ્રહ્મા, પ્રજાપતિથી માંડીને સર્વ દેવતાઓ ઈશ્વરની એક જ માયાશક્તિનાં વિવિધ પાસાં છે. એ મહામાયાશક્તિ, તથા પ્રકૃતિ અથવા પ્રાણાત્મા પણ કહેવાય છે, અને બધાં દેવસત્વો, માયાપ્રકૃતિનાં રૂપો છે. તેમાં ચૈતન્ય, બ્રહ્મ, પરમાત્મા વગેરે સંજ્ઞાઓથી વર્ણવાતું આત્મતત્વ જ સત્ય છે, ને બીજું બધું નાશવંત, પરિવર્તનશીલ, અનિત્ય, તથા મુમુક્ષુ જિજ્ઞાસુ માટે ઝાંઝવનાં જળ સમાન મિથ્યા છે.